Title: +038=234.001-DV001T_08-Veileder mot overflateskader og riper ved rengjøring av glass - Glass og Fasadeforening - Teknisk rådgiving.pdf
Teknisk rådgivningTiltak mot overflateskader på bygningsglass Rengjøring av bygningsglassEn veileder fraGlass og FasadeforeningenGLASS TÅLER MYE - MEN IKKE ALT!Glass er et materiale med motstandsdyktige overflater. Disse overflatene utsettes til enhver tid for støvdannelse og annen påvirkning av mekanisk, klimatisk eller kjemisk karakter. Under normale omstendigheter påvirker ikke dette glassoverflatene, og regelmessig vedlikehold med egnede rengjøringsredskaper og -midler vil sørge for at smuss og flekker effektivt fjernes.Denne veilederen gir råd for tiltak mot overflateskader og rengjøring av bygningsglass generelt, og spesielt i forbindelse med oppføring av bygg.OVERFLATESKADER PÅ GLASSForekomsten av overflateskader på glass kan henføres til produksjonsfeil eller til påført skade.ProduksjonsfeilMed produksjonsfeil menes at det foreligger en mangel ved produktet som kan henføres til produksjon i henhold til Glass og Fasadeforeningens «Kvalitetsnorm for bygningsglass».